
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2236 

16 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υιοθέτηση των κατευθυντήριων γραμμών της Ευ¬ 
ρωπαϊκής Αρχής Τραπεζών (ΕΑΤ) σχετικά με τη 
δημοσιοποίηση των δεικτών προσδιορισμού της 
συστημικής σημασίας των πιστωτικών ιδρυμάτων 


(ΕΒΑ/ΘΕ/2014/02). 1 

Αρχές διαχείρισης του κινδύνου αναφορικά με τη 
σύσταση βαρών σε στοιχεία ενεργητικού. 2 

ΑΠΟΦΑΣΕΙ Σ 

Αριθμ. πράξη 51/8.9.2015 (1) 


Υιοθέτηση των κατευθυντήριων γραμμών της Ευρω¬ 
παϊκής Αρχής Τραπεζών (ΕΑΤ) σχετικά με τη δημο¬ 
σιοποίηση των δεικτών προσδιορισμού της συστη¬ 
μικής σημασίας των πιστωτικών ιδρυμάτων (ΕΒΑ/ 
ΘΕ/2014/02). 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55Α του καταστατικού της Τράπεζας της 
Ελλάδος, όπως ισχύει, 

β) το Ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων επενδύσεων 
(ενσωμάτωση της Οδηγίας 2013/36/ΕΕ), κατάργηση του 
Ν. 3601/2007 και άλλες διατάξεις.» (ΦΕΚ Α' 107), όπως 
ισχύει, και ιδίως τα άρθρα 4 και 99 αυτού, 
γ) τον Κανονισμό (ΕΕ) αριθ. 1093/2010 του Ευρωπαϊκού 
Κοινοβουλίου και του Συμβουλίου της 24ης Νοεμβρίου 
2010 σχετικά με τη σύσταση Ευρωπαϊκής Εποπτικής 
Αρχής (Ευρωπαϊκή Αρχή Τραπεζών), την τροποποίηση 
της απόφασης αριθ. 716/2009/ΕΚ και την κατάργηση 
της απόφασης 2009/78/ΕΚ της Επιτροπής, (ΕΕ Ε 331 
(15.12.2010) 12), όπως ισχύει, και ιδίως το άρθρο 16 αυτού, 
δ) τον Εκτελεστικό κανονισμό (ΕΕ) αριθ. 1030/2014 της 
Επιτροπής, της 29ης Σεπτεμβρίου 2014, για τη θέσπιση 
εκτελεστικών τεχνικών προτύπων σχετικά με τον ενιαίο 


τύπο και την ημερομηνία δημοσιοποίησης των τιμών 
που χρησιμοποιήθηκαν για τον προσδιορισμό παγκό¬ 
σμιων συστηματικά σημαντικών ιδρυμάτων σύμφωνα με 
τον κανονισμό (ΕΕ) αριθ. 575/2013 του Ευρωπαϊκού Κοι¬ 
νοβουλίου και του Συμβουλίου (ΕΕ Ε 284 (30/9/2014) 14), 
ε) τις Κατευθυντήριες γραμμές της Ευρωπαϊκής Αρχής 
Τραπεζών της 5ης Ιουνίου 2014 σχετικά με τη δημοσιο¬ 
ποίηση των κριτηρίων προσδιορισμού της συστημικής 
σημασίας των πιστωτικών ιδρυμάτων (ΕΒΑ/ΘΕ/2014/02), 
στ) ότι από τις διατάξεις της παρούσας απόφασης 
δεν προκαλείται δαπάνη σε βάρος του κρατικού προϋ¬ 
πολογισμού, αποφάσισε τα ακόλουθα: 

1. Να υιοθετήσει τις Κατευθυντήριες γραμμές της 
Ευρωπαϊκής Αρχής Τραπεζών σχετικά με τη δημοσι¬ 
οποίηση των δεικτών προσδιορισμού της παγκόσμιας 
συστημικής σημασίας των πιστωτικών ιδρυμάτων (ΕΒΑ/ 
ΘΕ/2014/02), όπως τούτα ορίζονται σύμφωνα με τις προ¬ 
βλέψεις του άρθρου 124 του Ν. 4261/2014. 

2. Για το σκοπό αυτό, απαιτείται όπως τα μητρικά 
πιστωτικά ιδρύματα εγκατεστημένα στην ΕΕ, καθώς 
και τα πιστωτικά ιδρύματα με έδρα στην Ελλάδα που 
δεν αποτελούν θυγατρικές ιδρυμάτων ή εταιρειών κατά 
την έννοια των περ. 29, 31 και 33 της παραγράφου 1 του 
άρθρου 4 του Κανονισμού (ΕΕ) αριθ. 575/2013 και έχουν 
μέτρο συνολικού ανοίγματος, όπως αυτό ορίζεται στην 
παράγραφο 4 του άρθρου 429 του Κανονισμού (ΕΕ) αριθ. 
575/2013, άνω των 200 δις ευρώ να δημοσιοποιούν τις 
τιμές των δεικτών προσδιορισμού της κατάταξής τους 
σε ετήσια βάση σύμφωνα με τα οριζόμενα στο άρθρο 
124 του Ν. 4261/2014. 

3. Η δημοσιοποίηση πραγματοποιείται, το αργότε¬ 
ρο μέχρι την 30η Απριλίου κάθε έτους, στον ιστότο- 
πο των ως άνω πιστωτικών ιδρυμάτων και σύμφωνα 
με τους πίνακες του Εκτελεστικού κανονισμού (ΕΕ) 
αριθ. 1030/2014 και τις οδηγίες του Παραρτήματος των 
Κατευθυντηρίων γραμμών της παραγράφου 1 της πα¬ 
ρούσας, όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
ΙΩΑΝΝΗΣ ΣΤΟΥΡΝΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. πράξη 50/8.9.2015 

Αρχές διαχείρισης του κινδύνου αναφορικά με τη 
σύσταση βαρών σε στοιχεία ενεργητικού. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ, 

Αφού έλαβε υπόψη: 

α) το άρθρο 55Α του καταστατικού της Τράπεζας της 
Ελλάδος, όπως ισχύει, 

β) το Ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων επενδύσεων 
(ενσωμάτωση της Οδηγίας 2013/36/ΕΕ), κατάργηση του 
Ν. 3601/2007 και άλλες διατάξεις» (ΦΕΚ Α' 107), και ιδίως 
το άρθρο 4, την παρ. 6 του άρθρου 66 και την παρ. 6 
του άρθρου 153 αυτού, 

γ) το Ν. 1905/1990 «Σύμβαση πρακτορείας επιχειρη¬ 
ματικών απαιτήσεων και άλλες διατάξεις» (ΦΕΚ Α' 147), 
όπως ισχύει, και ειδικότερα το άρθρο 5 αυτού, 
δ) το Ν. 1665/1986 «Συμβάσεις χρηματοδοτικής μίσθω¬ 
σης» (ΦΕΚ Α' 194), όπως ισχύει, και ειδικότερα την παρ. 7 
του άρθρου 2 αυτού, 

ε) τον Κανονισμό (ΕΕ) αριθ. 1092/2010 του Ευρωπαϊκού 
Κοινοβουλίου και του Συμβουλίου της 24ης Νοεμβρίου 
2010 σχετικά με τη μακροπροληπτική επίβλεψη του χρη¬ 
ματοοικονομικού συστήματος της Ευρωπάίκής'Ενωσης 
και τη σύσταση Ευρωπαϊκού Συμβουλίου Συστημικού 
Κινδύνου (ΕΕ Ε 331 (15.12.2010) 1), και ιδιαίτερα την παρ. 1 
του άρθρου 17 αυτού, 

στ) τη Σύσταση του Ευρωπαϊκού Συμβουλίου Συστη- 
μικού Κινδύνου της 20ης Δεκεμβρίου 2012 σχετικά με 
τη χρηματοδότηση των πιστωτικών ιδρυμάτων, εφεξής 
ΕΣΣΚ/2012/2 (ΕΕ Ο 119 (25.4.2013) 1), όπως ισχύει, 
ζ) ότι από τις διατάξεις της παρούσας Πράξης δεν 
προκαλείται δαπάνη σε βάρος του κρατικού προϋπο¬ 
λογισμού, αποφάσισε τα ακόλουθα: 

I. ΓΕΝΙΚΑ 

Καθορίζεται ειδικό πλαίσιο υποχρεώσεων για τη δια¬ 
χείριση του κινδύνου που συνεπάγεται η σύσταση βα¬ 
ρών σε στοιχεία του ενεργητικού, παράλληλα με τις 
υποχρεώσεις που απορρέουν από την κείμενη νομοθε¬ 
σία, με την υιοθέτηση της Σύστασης Β «Διαχείριση από 
τα πιστωτικά ιδρύματα του κινδύνου που συνεπάγεται 
η σύσταση βαρών σε στοιχεία του ενεργητικού» της 
Ενότητας 1 της Σύστασης του Ευρωπαϊκού Συμβουλίου 
Συστημικού Κινδύνου της 20ης Δεκεμβρίου 2012 σχετι¬ 
κά με τη χρηματοδότηση των πιστωτικών ιδρυμάτων 
(ΕΣΣΚ/2012/2). 

II. ΠΕΔΙΟ ΕΦΑΡΜΟΓΗΣ 

Οι διατάξεις της παρούσας Πράξης εφαρμόζονται από 
τα ακόλουθα ιδρύματα: 

α) τα πιστωτικά ιδρύματα με έδρα στην Ελλάδα, σε 
ατομική και σε ενοποιημένη βάση, 
β) τα υποκαταστήματα στην ημεδαπή των πιστωτικών 
ιδρυμάτων με έδρα σε χώρα εκτός του Ε.Ο.Χ., 
γ) τις εταιρείες χρηματοδοτικής μίσθωσης με έδρα 
στην Ελλάδα, 

δ) τις εταιρείες πρακτορείας επιχειρηματικών απαι¬ 
τήσεων με έδρα στην Ελλάδα, καθώς και 
ε) τις εταιρείες παροχής πιστώσεων με έδρα στην 
Ελλάδα. 


(2) III. ΔΙΑΧΕΙΡΙΣΗ ΤΟΥ ΚΙΝΔΥΝΟΥ ΑΝΑΦΟΡΙΚΑ ΜΕ ΤΗ 
ΣΥΣΤΑΣΗ ΒΑΡΩΝ ΣΕ ΣΤΟΙΧΕΙΑ ΕΝΕΡΓΗΤΙΚΟΥ 
Τα ιδρύματα υποχρεούνται στις ακόλουθες ενέργειες: 
α) να θέτουν σε εφαρμογή πολιτικές διαχείρισης κιν¬ 
δύνου βάσει των οποίων καθορίζουν την προσέγγισή 
τους όσον αφορά τη σύσταση βαρών επί στοιχείων του 
ενεργητικού, καθώς και διαδικασίες και ελέγχους που 
διασφαλίζουν με κατάλληλο τρόπο τον εντοπισμό, την 
παρακολούθηση και τη διαχείριση των κινδύνων που 
σχετίζονται με τη διαχείριση ασφαλειών και τη σύσταση 
των ως άνω βαρών. Οι εν λόγω πολιτικές λαμβάνουν 
υπόψη το επιχειρησιακό μοντέλο του ιδρύματος, τις 
ιδιαιτερότητες των χρηματοδοτικών αγορών, καθώς και 
τη μακροοικονομική κατάσταση των χωρών στις οποίες 
δραστηριοποιείται. Οι πολιτικές αυτές εγκρίνονται από 
το Διοικητικό Συμβούλιο του ιδρύματος. 

β) να περιλαμβάνουν στα σχέδια έκτακτης ανάγκης 
αυτών στρατηγικές για την αντιμετώπιση της έκτα¬ 
κτης σύστασης βαρών που προκύπτει από την εκάστοτε 
εκδήλωση ακραίων καταστάσεων, ήτοι ευλογοφανείς, 
αν και απίθανες, αναταραχές, περιλαμβανομένων της 
υποβάθμισης της πιστοληπτικής ικανότητας του ιδρύ¬ 
ματος, της υποτίμησης ενεχυρασμένων στοιχείων του 
ενεργητικού του και της αύξησης των απαιτήσεων όσον 
αφορά τα περιθώρια ασφαλείας (ιτΐ3ΐχ]ίη ΐ'θρυίΐ'βιτίθηΐε). 

γ) να θέτουν σε εφαρμογή γενικό πλαίσιο παρακολού¬ 
θησης, με το οποίο παρέχεται έγκαιρη πληροφόρηση 
στη Διοίκηση και στα αρμόδια διοικητικά όργανα αυτού 
σχετικά με τα ακόλουθα: 

ί) το επίπεδο, την εξέλιξη και τα είδη των βαρών επί 
στοιχείων του ενεργητικού και την προέλευση των βαρών, 
π.χ. εξασφαλισμένη χρηματοδότηση ή άλλες συναλλαγές, 
ϋ) το ποσό, την εξέλιξη και την πιστοληπτική διαβάθμι- 
ση των στοιχείων του ενεργητικού που είναι ελεύθερα 
βαρών, αλλά δεκτικά βαρών, με καθορισμό του όγκου 
των στοιχείων του ενεργητικού επί των οποίων μπορεί 
να συσταθεί βάρος, 

ίϋ) το ποσό, την εξέλιξη και τα είδη πρόσθετων βαρών 
που προκύπτουν βάσει σεναρίων ακραίων καταστάσεων 
(έκτακτα βάρη). 

IV. ΤΕΛΙΚΕΣ ΔΙΑΤΑΞΕΙΣ 

1. Η συμμόρφωση προς τις υποχρεώσεις της προηγού¬ 
μενης παραγράφου υπόκειται στην αρχή της αναλογικό- 
τητας. Πιο συγκεκριμένα, συναρτάται προς τη φύση, το 
εύρος, την πολυπλοκότητα των κινδύνων που ενέχουν 
το επιχειρηματικό μοντέλο και τις δραστηριότητες του 
εκάστοτε πιστωτικού ιδρύματος, έχοντας ως γνώμονα 
τη συστημική σημασία των κινδύνων χρηματοδότησης 
και των κινδύνων σύστασης βαρών στο πλαίσιο του πι¬ 
στωτικού συστήματος και λαμβάνοντας υπόψη το σκοπό 
και το περιεχόμενο της Σύστασης ΕΣΣΚ/2012/2. 

2. Οι διατάξεις της παρούσας ισχύουν από την ημερο¬ 
μηνία δημοσίευσής της στην Εφημερίδα της Κυβερνήσε- 
ως. Τ α ιδρύματα υποχρεούνται εντός δύο (2) μηνών από 
τη δημοσίευση να προβούν στις απαραίτητες ενέργειες. 

3. Εξουσιοδοτείται η Διεύθυνση Εποπτείας Πιστωτικού 
Συστήματος της Τ ράπεζας της Ελλάδος για την παροχή 
των τυχόν αναγκαίων διευκρινίσεων και οδηγιών για την 
εφαρμογή της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ο Διοικητής 
ΙΩΑΝΝΗΣ ΣΤΟΥΡΝΑΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

